উইলিয়াম রালফ ব্রডি
উইলিয়াম রালফ ব্রডি একজন মার্কিন রেডিওলজিস্ট এবং অ্যাকাডেমিক প্রশাসক। তিনি সল্ক ইন্সটিটিউটের প্রেসিডেন্ট এবং জনস হপকিন্স বিশ্ববিদ্যালয় এর সাবেক প্রেসিডেন্ট। তিনি ম্যাসাচুসেট্‌স ইনস্টিটিউট অফ টেকনোলজি থেকে তড়িৎ প্রকৌশলে বিএস এবং এমএস ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে তড়িৎ প্রকৌশলে এমডি এবং পিএইচডি ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, সান ফ্রান্সিস্কোতে ১৯৭৭ সালে ডায়াগনস্টিক রেডিওলজিতে রেসিডেন্সি সম্পন্ন করেন। তিনি ১৯৭৭ থেকে ১৯৮৬ সাল পর্যন্ত স্ট্যানফোর্ড বিশ্ববিদ্যালয় এ শিক্ষকতা করেন। তিনি ২০০৩ সালে আমেরিকান অ্যাকাডেমি অব আর্টস অ্যান্ড সায়েন্স এর ফেলো নির্বাচিত হন।